Jehovas vitners styrende råd

Jehovas vitners styrende råd, eller bare Det styrende råd, er Jehovas vitners øverste organ for åndelige spørsmål.

Jehovas vitners styrende råd består av en gruppe menn, hvor gruppens antall kan variere. Siden desember 2010 har gruppen bestått av sju menn. De bekjenner seg å være blant «de 144 000 utvalgte» med et himmelsk håp, noe som fram til nå har vært påkrevd, men organisasjonens hovedkontor i Brooklyn har opplyst at et slikt krav ikke nødvendigvis vil gjelde i framtiden. Det styrende råd leder organisasjonen gjennom seks hovedutvalg (Commitees of The Governing Body), og under disse flere underutvalg. Hvert enkelt av Jehovas vitners avdelingskontor har et utvalg som er utnevnt av det styrende råd.

Det styrende råd blir i Jehovas vitners litteratur framstilt som en talsmann for «den tro og kloke slave» (også omtalt som en klasse, som i «slaveklassen»), og at Jesus Kristus bruker «den tro og kloke slave» som en forvalter for sine jordiske interesser, alle rikets jordiske aktiva inkludert. Det styrende råd utnevner både medlemmer av utvalgene ved hovedkontorene og alle reisende tilsynsmenn, sistnevnte gruppe etter anbefaling fra det lokale avdelingskontoret.

Nåværende medlemmer 
Jehovas vitners styrende råd har siden januar 2018 bestått av sju medlemmer:
 Kenneth Cook Jr. (2018)
 Samuel Herd (1999)
 Geoffrey Jackson (2005)
 M. Stephen Lett (1999)
 Gerrit Lösch (1994)
 Anthony Morris (2005)
 Mark Sanderson (2012)
 David H. Splane (1999)

Det styrende råd var fram til 1971 identisk med styret i Watch Tower Bible and Tract Society of Pennsylvania (Selskapet Vakttårnet).

Noter

Referanser 

Jehovas vitner